26/09/2022 | Administración Autonómica
Xunta de Galicia
Vicepresidencia Primeira e Consellería de Economía, Industria e Innovación
Xefatura Territorial da Coruña
Servizo de Enerxía e Minas
Resolución do 19 de setembro de 2022, da X. T. da Coruña, pola que se concede a autorización administrativa previa e de construción das instalacións do proxecto Subestación Tambre II 220/66/20 KV. Blindaxe 66 KV (expediente IN407A 2022/136-1).

Resolución do 19 de setembro de 2022, da Xefatura Territorial da Coruña, pola que se concede a autorización administrativa previa e de construción dunha instalación de distribución eléctrica no concello de Noia (expediente IN407A 2022/136-1). Expediente: N407A 2022/136-1 Promotora: Unión Fenosa Distribución, S. A. Denominación da instalación: Subestación Tambre II 220/66/20 KV. Blindaxe 66 KV Concello: Noia 1.20/04/2022, a empresa promotora solicitou a autorización administrativa previa e a autorización administrativa de construción do proxecto de execución da dita instalación de distribución eléctrica. Achega o proxecto que inclúe a memoria, os planos e orzamento, ao abeiro do artigo 123 do Real decreto 1955/2000, que abrangue os seguintes documentos: - Proxecto de execución nomeado: SUBESTACIÓN TAMBRE II 220/66/20 KV. BLINDAXE 66 KV. - ANEXO, asinado por D. Xinrong Betts Ciucurean, Enxeñeira Industrial, nº de colexiada 17.566 de Madrid, o 19/072022.2 O proxecto foi sometido ao trámite de información pública mediante a súa inserción no DOG do 13 de xullo de 2022 e no BOP do 27 de xuño de 2022.3 Foi solicitado o preceptivo informe ás distintas administracións, organismos ou, de ser o caso, empresas de servizo público ou de servizos de interese xeral afectadas, isto é, ao Concello de Noia e a Augas de Galicia. A día desta Resolución, non consta no expediente resposta dos organismos/empresas afectados/as á solicitude nin á reiteración do condicionado solicitado.4 Con data 26.05.2022, foi emitido un informe técnico. CONSIDERACIÓNS LEGAIS E TÉCNICAS: 1) O xefe territorial é competente para resolver este expediente segundo o Decreto 9/2017, do 12 de xaneiro, polo que se establecen os órganos competentes para a resolución dos procedementos de autorización de instalacións eléctricas que sexan competencia da Comunidade Autónoma de Galicia, no Decreto 73/2022, do 25 de maio, polo que se fixa a estrutura orgánica das vicepresidencias e das consellerías da Xunta de Galicia e no Decreto 116/2022, do 23 de xuño, polo que se establece a estrutura orgánica da Vicepresidencia Primeira e Consellería de Economía, Industria e Innovación.2) A lexislación a aplicar neste expediente é a que de seguido se relaciona: a) A Lei 24/2013, do 26 de decembro, do sector eléctrico. b) O Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica. c) O Real decreto 223/2008, do 15 de febreiro, polo que se aproban o Regulamento sobre condicións técnicas e garantías de seguridade en liñas eléctricas de alta tensión e as súas instruccións técnicas complementarias ITC-LAT 01 a 09. d) O Real decreto 842/2002, do 2 de agosto, polo que se aproba o Regulamento electrotécnico para baixa tensión.3) As características técnicas da instalación son as que a seguir se describen: As instalacións atópanse en SET Tambre II (parroquia de Santa Maria de Roo), no concello de Noia. A reforma consiste na blindaxe do parque de 66 kV, mediante a construción dun novo edificio, situado no terreo ocupado actualmente polo parque 66 KV intemperie, e a instalación de celas GIS con illamento en SF6 no seu interior. Instalaranse dúas novas posicións de liña para uns parques eólicos, pasando das sete actuais a nove. Na sala de celas de 66 kV quedará un oco libre para a instalación dunha futura cela. Para dispoñer do espazo libre para a construción do novo edificio de 66 kV. A configuración do parque de 66 kV proxectada é a seguinte: -4 celas de posición liña, dobre barra, F35-41 66 kV, de 3º nivel (Negreira, Porto do Son, Padrón, Mazaricos). -1 cela de posición liña, dobre barra, F35-41 66 kV, de 2º nivel (Rois). -2 celas de posición liña, dobre barra, F35-41 66 kV dedicada a novos xeradores (parque eólicos) de 2º nivel (Barbanza, Olerón e Outes). -2 celas de posición liña, dobre barra, F35-41 66 kV dedicada, de 3º nivel (Tambre I e Jealsa). -1 oco futura cela/posición. -3 celas de posición trafo, dobre barra, F35-41 66 kV primario -1 cela de posición trafo, dobre barra, F35-41 66 kV secundario. -1 cela de axuste transversal, dobre barra -1 cela de medida de tensión de barras 4) No expediente consta un informe favorable dos servizos técnicos desta xefatura territorial. De acordo con todo o sinalado, 1 Conceder a autorización administrativa previa e a autorización administrativa de construción á dita instalación de distribución eléctrica.2 A instalación executarase no prazo dun ano, contado a partir do día seguinte ao da publicación da presente resolución no Diario Oficial de Galicia.3 Para a posta en funcionamento da instalación autorizada, deberá achegar perante esta xefatura territorial unha solicitude coa cal xuntará a seguinte documentación: I. As declaracións de conformidade relativas ao material ou equipamento, e as certificacións ou homologacións, se procede. II. Un certificado do/a director/a da montaxe no que se garantirá o cumprimento das especificacións do proxecto e prescricións complementarias, se as houber, así coma das regulamentacións e normas oportunas na montaxe da instalación e posta a punto.4 Esta aprobación outórgase sen prexuízo doutras que sexan de aplicación segundo a lexislación vixente, en especial as relativas á ordenación do territorio e ao medio ambiente. Contra esta resolución, que non é definitiva en vía administrativa, poderase interpor recurso de alzada ante o vicepresidente primeriro e conselleiro de Economía, Industria e Innovación, no prazo dun mes contado a partir do día seguinte ao da notificación ou publicación, segundo o disposto nos artigos 121 e 122 da Lei 39/2015, do 1 de outubro, do procedemento administrativo común das administracións públicas (BOE núm.236, do 2 de outubro de 2015), sen prexuízo de que as persoas interesadas poidan interpor calquera outro recurso que consideren axeitado. Mediante este documento notifícaselle á empresa promotora esta resolución, segundo o esixido no artigo 40.1 da Lei 39/2015, do 1 de outubro, do procedemento administrativo común das administracións públicas (BOE núm.236, do 2 de outubro de 2015). A Coruña, 19 de setembro de 2022. Isidoro Martínez Arca Xefe territorial da Coruña